ระเบิดเถิดเทิง

ระเบิดเถิดเทิง เป็นอดีต​รายการซิตคอมควบคู่กับเกมโชว์ ซึ่งผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางสถานีวิทยุโทรทัศน์กองทัพบกทุกวันอาทิตย์ โดยในระยะแรกมีรูปแบบเป็นรายการวาไรตี้ อีก 3 เดือนต่อมาได้เปลี่ยนรูปแบบมาเป็นละครซิตคอมคู่กับเกมโชว์ รายการระเบิดเถิดเทิงออกอากาศครั้งแรกเมื่อวันที่ 7 มกราคม พ.ศ. 2539 มีการเปลี่ยนรูปแบบรายการหลายครั้ง ปัจจุบันยุติ​ออกอากาศแล้ว

 รูปแบบรายการ 
 วาไรตี้โชว์ 
ในระยะเริ่มแรก ระเบิดเถิดเทิงมีรูปแบบเป็นรายการวาไรตี้ ซึ่งออกอากาศระหว่างวันที่ 7 มกราคม - 31 มีนาคม พ.ศ. 2539 มีพิธีกรหลักคือ ตั๊ก - มยุรา เศวตศิลา และ หนู คลองเตย (ภายหลัง ได้เพิ่ม หม่ำ จ๊กมก และ กิ๊ก - เกียรติ กิจเจริญ เป็นพิธีกรหลักด้วย จากเดิมที่เป็นเพียงพิธีกรประจำช่วง ฮาระเบิด) มีช่วงต่าง ๆ ดังนี้
 ฮาระเบิด
เป็นการแสดงตลกของคณะตลก ซึ่งมีคณะตลกหลักเป็นคณะของหม่ำ ที่นอกจากจะเล่นตลกในช่วงนี้แล้ว ยังมีหน้าที่เป็นพิธีกรประจำช่วงด้วย
 ดังระเบิด
เป็นการแสดงดนตรีของวงดนตรี หรือเป็นการแสดงจากดาราซึ่งเป็นระเบิดรับเชิญในสัปดาห์นั้น ช่วงแรกนี้ มีธงชัย ประสงค์สันติ และวงสามโทน เป็นพิธีกรประจำช่วง
 ระเบิดรับเชิญ
เป็นช่วงการสัมภาษณ์แขกรับเชิญที่ร่วมเล่นละครในแต่ละสัปดาห์ พร้อมกับตอบจดหมายจากทางบ้าน โดยจะปรากฏหลังจากละครได้เล่นจบตอนลง

 ซิตคอมเกมโชว์ 
รายการระเบิดเถิดเทิงออกอากาศได้เพียงระยะเวลา 3 เดือน ก็ได้เปลี่ยนรูปแบบมาเป็นละครซิตคอม ควบคู่ไปกับเกมโชว์ในช่วงท้ายรายการ ซึ่งถือเป็นรูปแบบของระเบิดเถิดเทิงในยุคนี้และต่อ ๆ มา โดยพิธีกรหลักเหลือเพียงตั๊กคนเดียว แต่หนูและหม่ำได้เปลี่ยนมาทำหน้าที่เป็นผู้เล่นละครซิตคอม และร่วมเล่นเกมโชว์ด้วย (ทว่าตั๊กก็ได้ร่วมเล่นละครซิตคอมด้วยในบทสมทบ) ซึ่งเริ่มออกอากาศเป็นครั้งแรกเมื่อวันที่ 7 เมษายน พ.ศ. 2539 จนถึงระเบิดเถิดเทิงในยุคต่อ ๆ มา

สำหรับช่วงซิตคอมนั้น มีเนื้อหาเกี่ยวกับชุมชนของคนในซอยเถิดเทิง ชุมชนแห่งหนึ่งในประเทศไทย ที่มีเท่งกับโหน่งเป็นนักเลงคุมซอย (ยุคแรกมีทุ้ย, ทึ้ง และเท่ง เป็นนักเลงคุมซอย) และตัวละครต่าง ๆ เช่น เจ๊หม่ำ, อาโกว, คุณนายสะอาด, พ่อมหา, ตุ่ม และนักแสดงคนอื่น ๆ ที่เข้ามาร่วมแสดงในภายหลังอีก โดยทุกสัปดาห์จะมีเนื้อหาของแต่ละตอนที่ไม่ซ้ำกัน คือแบบตอนเดียวจบ (ยกเว้นบางตอน ที่อาจมีระยะเวลาออกอากาศมากกว่า 1 เทป และในช่วงหลังของระเบิดเถิดเทิง จะมีเนื้อหาที่ต่อเนื่องกัน)

รูปแบบของรายการนั้น ในช่วงแรก (ส่วนใหญ่ของรายการ) จะเป็นซิตคอม จากนั้นจะมีการคุยกับดารารับเชิญสั้น ๆ เกี่ยวกับเรื่องส่วนตัว เช่น งานในวงการ งานอดิเรก โชว์ความสามารถพิเศษ เรื่องราววัยเด็ก เป็นต้น หลังจากนั้นจะเข้าสู่เกมหลักของรายการ คือ ถอดสลักระเบิด โดยแขกรับเชิญจะเลือกแผ่นป้ายซึ่งเมื่อเปิดออกมาจะมีใบหน้าของผู้ที่ต้องเข้าไปถอดสลัก 1 อัน โดยสลักระเบิดจะมีเป็นหมายเลข 1-5 และจะมีสลักอันเดียวเท่านั้นที่ดึงออกมาแล้วจะถูกระเบิดแป้ง ในช่วงแรกนั้นจะมีแผ่นป้ายผู้สนับสนุนทั้งหมด 18 แผ่นป้ายด้วยกัน ด้านหลังแผ่นป้ายจะประกอบด้วยใบหน้าของแขกรับเชิญ 9 แผ่นป้าย และของพิธีกรคือ กิ๊ก หม่ำ หนู คนละ 3 แผ่นป้าย แต่ในเวลาต่อมาได้มีการคิดเกมใหม่เพิ่มเข้าไปคือ วางระเบิด ซึ่งจะมีก่อนการถอดสลักจะมีการเลือกแผ่นป้ายให้พิธีกรแต่ละคนและดารารับเชิญโดยจำนวนลูกระเบิดในแผ่นป้ายที่ได้รับจะเป็นจำนวนแผ่นป้ายในช่วงถอดสลักนั่นเอง ในภายหลังยังมีการเพิ่มกติกา เช่น ถ้ากรณีป้ายที่เปิดมีเครื่องหมาย (+) ก็จะต้องเลือกแผ่นป้ายเพิ่มทำให้อาจมีคนเข้าไปถอดสลักพร้อมกันมากกว่า 1 คน และหลังจากนั้นก็มีการเพิ่มใบหน้าของตั๊ก มยุรา และชาวซอยเป็นจำนวนคนละ 1 แผ่นป้ายเข้าไปด้วย

 ละครซิตคอม 
ตั้งแต่ 7 มกราคม พ.ศ. 2561 เป็นต้นไป ได้เปลี่ยนรูปแบบมาเป็นละครซิตคอมอย่างเดียว ช่วงเกมระเบิดและเกมตู้ระเบิดสิ้นสุดลงในวันที่ 31 ธันวาคม พ.ศ. 2560

 รายชื่อตัวละคร 

 รายชื่อตอน 

 ตอนพิเศษ 
 12 ปี ระเบิดเถิดเทิง 
ฉลองครบรอบ 12 ปี ของรายการระเบิดเถิดเทิงด้วยความพิเศษ คือ มี 12 นางเอกมาร่วมแสดงในแต่ละตอน เริ่ม 1 กุมภาพันธ์ 2552 และสิ้นสุดในวันที่ 12 เมษายน 2552 โดยในแต่ละตอนจะมี 1 นางเอก มาร่วมรายการ แต่ยกเว้นตอน ท้องสองสองท้อง เพียงตอนเดียว ที่มีถึง 2 นางเอกระเบิดเถิดเทิง ฉลอง 12 ปี ขนทัพชาวซอยเถิดเทิง พร้อมนางเอกดัง เปิดโปรเจกต์ใหญ่ “ระเบิดเถิดเทิง 12 ปี 12 นางเอก” และตั้งแต่วันที่ 26 เมษายน ได้เพิ่มเป็น 12 พระเอกหนุ่มสุดฮ็อต สิ้นสุดถึงวันที่ 12 กรกฎาคม 2552

+ วันที่ ชื่อตอน ดารารับเชิญ 1 กุมภาพันธ์ 2552 2 เพชฌฆาตดาวไถ (ไถดาว) มาช่า วัฒนพานิชอดิเรก วัฏลีลา 8 กุมภาพันธ์ 2552 นายแบบแสบทะลุไส้ ซอนย่า คูลิ่งอรนภา กฤษฎี 15 กุมภาพันธ์ 2552 หนี้นี้ต้องชำระ นัท มีเรียตูมตาม เชิญยิ้ม 22 กุมภาพันธ์ 2552 นางฟ้าชุดขาวกับชาวดิน น้ำทิพย์ จงรัชตวิบูลย์ณัฐนี สิทธิสมาน 1 มีนาคม 2552 หวานมันส์ พันธุ์เถิดเทิง จินตหรา สุขพัฒน์รอน บรรจงสร้าง 8 มีนาคม 2552 คู่ซี้ ดีเจซ่า ณัฐฐาวีรนุช ทองมีประกาศิต โบสุวรรณภูมิใจ ตั้งสง่า 15 มีนาคม 2552 ท้องสอง สองท้อง ภัทรศยา เครือสุวรรณศิริอภิญญา สกุลเจริญสุข 22 มีนาคม 2552 ต้มยำช็อคโกแล็ต ญานิน วิสมิตะนันทน์ 29 มีนาคม 2552 ปล้น ปล๊น ปล้น บงกช คงมาลัย 5 เมษายน 2552 คฤหาสน์ คฤโหด อเล็กซานดร้า ธิดาวัลย์ บุญช่วยเดือนเต็ม สาลิตุล 12 เมษายน 2552 หาดทราย สายลม และสามเรา เวโรนิก้า โหงวมอริส เค 19 เมษายน 2552 เจ๊หม่ำรีเทิร์น หม่ำ จ๊กมกสิเรียม ภักดีดำรงฤทธิ์หยอง ลูกหยีตูมตาม เชิญยิ้มศิวดล จันทเสวี 26 เมษายน 2552 ฝันให้ไกล ไปให้ถึง ชยธร เศรษฐจินดา 3 พฤษภาคม 2552 ดามหัวใจ ภรัณยู โรจนวุฒิธรรม 10 พฤษภาคม 2552 ใส่ความ....ความใส่ ณัฏฐ์ เทพหัสดิน ณ อยุธยา 17 พฤษภาคม 2552 แผนต้มตุ๋น เปรม บุษราคัมวงศ์อาภาพร นครสวรรค์ 24 พฤษภาคม 2552 หนังสั้นแต่เบื้องหลังยาว วิทวัส สิงห์ลำพอง 31 พฤษภาคม 2552 แผนล้มช้าง ณวัฒน์ กุลรัตนรักษ์ 7 มิถุนายน 2552 มันมาจากไหน รังสิต ศิรนานนท์ 14 มิถุนายน 2552 นักสืบ นักซุ่ม เฉลิมพล ทิฆัมพรธีรวงศ์ 21 มิถุนายน 2552 ฟลุ๊คจริง ๆ เกริกพล มัสยวาณิช 28 มิถุนายน 2552 รูปเจ้าปัญหา ดาวิเด โดริโก้ 5 กรกฎาคม 2552 ลิเก แก้บน ชินวุฒิ อินทรคูสินอินทิรา เกตุวรสุนทรยาว อยุธยา 12 กรกฎาคม 2552 กตติดผี ณัฎฐ์ ทิวไผ่งาม

 ระเบิดเถิดเทิง วันหยุด 
เป็นรายการพิเศษของระเบิดเถิดเทิง ออกอากาศตั้งแต่ปี พ.ศ. 2545 - พ.ศ. 2548 โดยจะเสนอเรื่องราวในตอนพิเศษที่เพิ่มเติมจากเรื่องราวปกติ หรือ เสนอภาพเหตุการณ์ที่น่าสนใจของตอนที่ออกอากาศไปแล้วนำมาเสนออีกครั้ง และตัดช่วงเกมส์ออก

 เบื้องหลังความฮา ระเบิดเถิดเทิง 
ออกอากาศเมื่อวันที่ 27 กันยายน 2552 เป็นตอนพิเศษที่จะพูดถึงเบื้องหลังความฮาของรายการ ระเบิดเถิดเทิง

 ปรากฏการณ์ความฮายาวนานกว่า 15 ปี 
ออกอากาศเมื่อวันที่ 1 กรกฎาคม 2555 เป็นตอนพิเศษที่จะรวบรวมปรากฏการณ์ความฮาที่มีมาตลอด 15 ปีของรายการระเบิดเถิดเทิง

 ระเบิดเถิดเทิง คลาสสิก 
เป็นรายการพิเศษที่จะนำรายการระเบิดเถิดเทิง ช่วงซิทคอม ในยุคอดีตมาออกอากาศซ้ำโดยจะนำเทปตั้งแต่ปี พ.ศ. 2539 จนถึงยุค Spin-Offs (ยกเว้นตอนพิเศษ) ปัจจุบันได้ยุติการออกอากาศแล้ว

 ชื่อรายการ 
ระเบิดเถิดเทิง นั้นมีการเปลี่ยนชื่อทั้งหมด 9 ชื่อ และมี 9 ภาค เปลี่ยนรูปสัญลักษณ์รายการมาหลายครั้ง ส่วนมากจะคงคำว่า ระเบิด หรือ เถิดเทิง หรือ ระเบิดเถิดเทิง ไว้เสมอ โดยแต่ละชื่อมีดังต่อไปนี้
 ชื่อรายการ ช่วงระหว่าง ระยะเวลา หมายเหตุ ระเบิดเถิดเทิง 7 มกราคม 2539 - 27 กันยายน 2552 13 ปี 8 เดือน 20 วัน เป็นยุคแรก ระเบิดเถิดเทิง รุ่น 3 4 ตุลาคม 2552 - 1 สิงหาคม 2553 9 เดือน 28 วัน ระเบิดเถิดเทิงลั่นทุ่ง 8 สิงหาคม 2553 - 1 กรกฎาคม 2555 1 ปี 10 เดือน 23 วัน ระเบิดเที่ยงแถวตรง 8 กรกฎาคม 2555 - 25 มกราคม 2558 2 ปี 6 เดือน 17 วัน ระเบิดเถิดเทิงสิงโตทอง 1 กุมภาพันธ์ 2558 - 31 มกราคม 2559 1 ปี ระเบิดเถิดเทิงแดนซ์เซอร์ทะลวงไส้ 7 กุมภาพันธ์ 2559 - 26 กุมภาพันธ์ 2560 1 ปี 19 วัน ระเบิดเถิดเทิงแดร็กคูล่าหารัก 5 มีนาคม 2560 - 28 มกราคม 2561 10 เดือน 23 วัน เป็นยุคสุดท้ายที่เป็นรูปแบบซิตคอมผสมเกมโชว์ในช่วงสุดท้าย ระเบิดเถิดเทิง ซอยข้าใครอย่าแตะ 4 กุมภาพันธ์ 2561 - 3 มกราคม 2564 2 ปี 10 เดือน 1 วัน เป็นยุคแรกและยุคเดียวในระเบิดเถิดเทิงที่ปรับรูปแบบมาเป็นซิตคอมแบบเต็มตัว เถิดเทิงม่วนคักฮักหลาย 10 มกราคม - 1 สิงหาคม 2564 6 เดือน 22 วัน 

 พิธีกร 
 ผู้ดำเนินรายการ 
 ผู้ดำเนินรายการหลัก 
 ผู้ดำเนินรายการหลัก รายชื่อพิธีกร ช่วงระหว่าง ระยะเวลา หมายเหตุ มยุรา เศวตศิลา  7 มกราคม 2539 - 1 เมษายน 2544  5 ปี 3 เดือน  สิเรียม ภักดีดำรงฤทธิ์  8 เมษายน 2544 - 27 กันยายน 2552  8 ปี 5 เดือน ภาณุพันธ์ ครุฑโต4 ตุลาคม 2552 - 8 กันยายน 25563 ปี 11 เดือนเมย์ เฟื่องอารมย์15 กันยายน 2556 - 27 เมษายน 25577 เดือน 12 วันพริมรตา เดชอุดม1 มิถุนายน 2557 - 25 มกราคม 25587 เดือน 24 วันปกฉัตร เทียมชัย15 กุมภาพันธ์ 2558 - 31 มกราคม 255911 เดือน 16 วันเป็นพิธีกรยุคสิงโตทอง
ตั้งแต่ EP.3 
จนถึงตอนสุดท้าย

 ผู้ดำเนินรายการร่วม 
 ผู้ดำเนินรายการร่วมรุ่นที่ 1รายชื่อพิธีกรชื่อในวงการ รับบทเป็นช่วงระหว่างหมายเหตุ วันชาติ พึ่งฉ่ำ  หนู เชิญยิ้มหนู คลองเตย  คุณนายสะอาด  7 มกราคม พ.ศ. 2539 - 22 มีนาคม พ.ศ. 2541  เพ็ชรทาย วงษ์คำเหลา  หม่ำ จ๊กมก  เจ๊หม่ำ  14 มกราคม พ.ศ. 2539 - 30 มีนาคม พ.ศ. 2546  เกียรติ กิจเจริญ  ซูโม่กิ๊ก  ทุ้ย  11 กุมภาพันธ์ พ.ศ. 2539 - 23 มีนาคม พ.ศ. 2540  เอกพัน บรรลือฤทธิ์  ไทด์ เอกพันธ์  ทึ้ง  30 มีนาคม - 11 พฤษภาคม พ.ศ. 2540  สมใจ สุขใจ  เด๋อ ดอกสะเดา  พ่อมหา  18 พฤษภาคม พ.ศ. 2540 - 27 กันยายน พ.ศ. 2552  พงษ์ศักดิ์ พงษ์สุวรรณ  เท่ง เถิดเทิง  เท่ง  10 พฤศจิกายน พ.ศ. 2540 - 27 กันยายน พ.ศ. 2552  เทปกลางปี พ.ศ. 2539 เท่งรับหน้าที่แทน "หม่ำ จ๊กมก" โดยรับหน้าที่ร่วมกับ "เป๋อ จ๊กมก" และ "ชาติ จ๊กมก" ดนัย ศรีภิญโญ  แดนนี่ ศรีภิญโญ  ตุ่ม  18 เมษายน พ.ศ. 2541 - 17 กันยายน พ.ศ. 2549 รุ่นที่ 2 ชูศักดิ์ เอี่ยมสุข โหน่ง ชะชะช่า  โหน่ง 3 ตุลาคม พ.ศ. 2542 - 27 กันยายน พ.ศ. 2552 เทปวันที่ 27 ธันวาคม พ.ศ. 2541 โหน่งรับหน้าที่แทน "เด๋อ ดอกสะเดา" โดยรับหน้าที่ร่วมกับ "ทอมมี่ เถิดเทิง" และ "โชเล่ย์ ดอกกระโดน" ดีใจ ดีดีดี (ชื่อเดิม: นิลุบล อมรวิทวัส)  ผัดไท นิลุบล  เต่า  9 มกราคม พ.ศ. 2548 - 10 กันยายน พ.ศ. 2549  เทปเดือนมกราคม พ.ศ. 2545 และเดือนกันยายน พ.ศ. 2545 ผัดไทรับหน้าที่แทน "เด๋อ ดอกสะเดา"https://youtube.com/watch?v=7qN7-N17Yyghttps://youtube.com/watch?v=7qN7-N17Yyg อุมา โพธิพิศ  ลิซ่า ไปรพิศ  หงส์  9 มกราคม พ.ศ. 2548 - 12 พฤศจิกายน พ.ศ. 2549  บุญญาวัลย์ พงษ์สุวรรณ  ส้มเช้ง สามช่า  แก้ว  9 มกราคม พ.ศ. 2548 - 27 กันยายน พ.ศ. 2552  สราวุฒิ พุ่มทอง  ทีน สราวุฒิ  บุญล้น (ล้น)  17 กันยายน พ.ศ. 2549 - 5 กรกฎาคม พ.ศ. 2552  พุฒิพงศ์ พรหมสาขา ณ สกลนคร  เสนาเพชร  เฮียซ้ง  10 ธันวาคม พ.ศ. 2549 - 27 กันยายน พ.ศ. 2552  ภาณุพันธ์ ครุฑโต  พัน พลุแตก  จ่าพัน  12 กรกฎาคม - 27 กันยายน พ.ศ. 2552 

 ชาวซอยเถิดเทิง 
เป็นนักแสดงหลักและนักแสดงสมทบประจำระเบิดเถิดเทิงที่มาร่วมเล่นเกมในช่วงท้ายรายการ แต่ไม่ได้เป็นผู้ดำเนินรายการหลักหรือร่วมแต่อย่างใด ซึ่งภายหลังชาวซอยเถิดเทิงบางคน (ผัดไท , ลิซ่า , ส้มเช้ง และ ทีน สราวุฒิ) ได้ไปเป็นผู้ดำเนินรายการร่วมตามลำดับ
ชาวซอยเถิดเทิงรับบทเป็นช่วงระหว่าง  เป๋อ จ๊กมก  อาโกว  2 กุมภาพันธ์ - 30 มีนาคม พ.ศ. 2546  ดีใจ ดีดีดี  เต่า  2 กุมภาพันธ์ พ.ศ. 2546 - 26 ธันวาคม พ.ศ. 2547  ลิซ่า ไปรพิศ  หงส์ โชเล่ย์ ดอกกระโดน  ประสิทธิ์  2 กุมภาพันธ์ พ.ศ. 2546 - กุมภาพันธ์ พ.ศ. 2548  กอบโชค คล้ายสำริด  เฉื่อย  2 กุมภาพันธ์ พ.ศ. 2546 - 29 ตุลาคม พ.ศ. 2549  ทอมมี่ เถิดเทิง ยายชา ส้มเช้ง สามช่า  แก้ว  เมษายน พ.ศ. 2546 - 26 ธันวาคม พ.ศ. 2547  พัณณ์ชิตา เรืองเศวตนันท์  แจ๊ส  2 กุมภาพันธ์ พ.ศ. 2546 - 26 ธันวาคม พ.ศ. 2547  นัทธมน เฉลิมวงศ์พันธ์  นิ่ม ถนอม สามโทน  บุญยอด (ยอด)  9 มกราคม พ.ศ. 2548 - 29 มกราคม พ.ศ. 2549  สราวุฒิ พุ่มทอง   บุญล้น (ล้น)  26 กุมภาพันธ์ - 10 กันยายน พ.ศ. 2549 เก่ง ชะชะช่า  สุรเชษฐ์ (เชษฐ์)  5 มีนาคม - 29 ตุลาคม พ.ศ. 2549 

 รางวัล 
ปี พ.ศ.รางวัลสาขาผู้ได้รับเสนอชื่อเข้าชิงผลรางวัลอ้างอิง 2550 Asian Television Awards 2007 นักแสดงรายการตลกฝ่ายชายยอดเยี่ยม (Best Comedy Permance by an Actor) เท่ง เถิดเทิง  winner เวิร์คพอยท์ฯ พา เท่ง เถิดเทิง คว้าตลกชายยอดเยี่ยมแห่งเอเชีย เกมทศกัณฐ์เด็ก รายการเด็กยอดเยี่ยม 2551 Asian Television Awards 2008 รายการตลกยอดเยี่ยม (BEST COMEDY PROGRAMME) ระเบิดเถิดเทิง Highly Commended เวิร์คพอยท์ฯ กวาดเรียบบนเวที Asian Television Awards 2008 นักแสดงรายการตลกฝ่ายชายยอดเยี่ยม (Best Comedy Permance by an Actor) โหน่ง ชะชะช่า winner 2552 Asian Television Awards 2009 winner เวิร์คพอยท์คว้า ASIAN TELEVISION AWARDS ปัญญา ได้ดำเนินรายการยอดเยี่ยม 2558 Asian Television Awards 2015 รายการตลกยอดเยี่ยม (Best Comedy Programme) ระเบิดเถิดเทิงสิงโตทอง Highly Commended 2559 Asian Television Awards 2016 ระเบิดเถิดเทิงแดนเซอร์ทะลวงไส้ winner ช่องเวิร์คพอยท์ คว้า 3 รางวัล ASIAN TELEVISION AWARDS 2016 ปัญญาเจ๋ง ผู้ดำเนินรายการยอดเยี่ยมแห่งเอเชีย ครั้งที่ 4 2560 Asian Television Awards 2017 ระเบิดเถิดเทิงแดร็กคูล่าหารัก เวิร์คพอยท์ คว้ารางวัลรายการตลกยอดเยี่ยมแห่งเอเชีย 2 ปีซ้อน

 อ้างอิง 


หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2539
หมวดหมู่:ซิตคอมไทยในคริสต์ทศวรรษ 1990
หมวดหมู่:เกมโชว์ไทยในคริสต์ทศวรรษ 1990
หมวดหมู่:ซิตคอมไทยในคริสต์ทศวรรษ 2000
หมวดหมู่:เกมโชว์ไทยในคริสต์ทศวรรษ 2000
หมวดหมู่:ซิตคอมไทยในคริสต์ทศวรรษ 2010
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:ซิตคอมไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2564